19. oktober

19. oktober er dagur 292 í árinum í gregorianska kalendaranum (dagur 293 um skotár er). 73 eru dagar eftir av árinum.

 Hendingar 
 1453 - Hundraðárakríggið endar, eftir at franskar deildir høvdu afturtikið Bordeaux.
 1781 - Amerikanska fullveldiskríggið endar við, at Lord Cornwallis gevur seg yvir til George Washington við Yorktown í Virginia.
 1864 - Undir amerikanska borgarakrígnum endar slagið við Cedar Creek við sigri til Sheridan genral á suðurstatunum.
 1906: Ferdinand Salling letur ein klædnahandil upp í Århus, sum seinni verður til Stormagasinet Salling. Í 1964 stovnar sonur hansara Dansk Supermarked A/S upp, osum í dag stendur aftan fyri m.a. Føtex, Bilka og Netto.
 1926: Eftir at Joseph Stalin er komin til valdið, verða Leo Trotsky og Grigory Zinoviev koyrdir úr russiska kommunistaflokkinum.
 1943 - Streptomycin, sum er fyrsta antibiotiska evnið ímóti tuberkulosu, verður isolerað av granskarum á Rutgers University í New Jersey, USA.
 1963: Sir Alec Douglas-Home úr konservativa flokkinum verður bretskur forsætisráðharri eftir Harold MacMillan.
 1977 - Formaðurin í vesturtýska arbeiðsgevarafelagnum, Hans-Martin Schleyer, verður funnin dripin við nakkaskoti í viðførisrúminum í einum bili 45 dagar eftir, at hann varð tikin gísli av Rote Arme Fraktion.
 1989 - Í Ungarn samtykkir tingið eina lóg um at stovna politiskar flokkar.
 1998 - Amerikanarin Mike Tyson fær boksiloyvið aftur, sum hann misti, eftir at hann beit petti av oyranum á mótstøðurmanni sínum Evander Holyfield í einum dysti árið fyri.
 2002 - Metro'in í Keypmannahavn letur upp.

 Føðingar 
 1931: John le Carré, enskur rithøvundur
 1935: Jim Reeves, amerikanskur sangari (d. 1964)
 1945: John Lithgow, amerikanskur sjónleikari
 1946: Philip Pullman, enskur rithøvundur
 1962: Evander Holyfield, amerikanskur nevaleikari

 Andlát 
 1977: 45 dagar eftir at yvirgangsfelagsskapurin Rote Arme Fraktion hevur burturflutt Hans-Martin Schleyer, formann í vesturtýska arbeiðsgevarafelagnum, verður hann funnin deyður í viðførisrúminum á einum bili, skotin í nakkan.
 1984: Pólskir løgregluyvirmenn burturflyta og drepa prestin og andstøðingin Jerzy Popieluszko. Illa farna líkið av honum verður seinni funnið í eini á.

Oktober, 19.